Էդ երկու քարերը լեռան ամենացից սապատներն են։ Իսկ սապատները շատ են։ Տարվա տարբեր եղանակներին արևը անցնում է լեռան կամարի այդ զիգզագաձև կտրվածքներից մեկն ու մեկով։ Հիմա ամառ է, և իրիկնապահի արևը ամենաբարձր ու ամենախոր հատվածքով է անցնում, շիկավուն հերձեցին քսվելով` քերծվելով գնում է հանգստանալու։ Տիվագոլի գունդուկծիկ երակները շարժվում են լեռն ի վեր, և գաճաճ թփուտները թվում են հևացող ոչխարներ։ Աչքերս կկոցում եմ։